CELEX: C2005/182/37
Language: lt
Date: 2005-07-23 00:00:00
Title: 2005 m. balandžio 26 d. Teisingumo Teismo nutartis (ketvirtoji kolegija), Byloje C-149/04 (dėl Corte suprema di cassazione prašymo priimti prejudicinį sprendimą): Ugo Fava prieš Comune di Carrara (Mokestis, kuriuo apmokestinamas marmuras, išgautas savivaldybės teritorijoje, dėl jo išvežimo iš šios teritorijos — Darbo reglamento 92 straipsnio 1 dalis ir 104 straipsnio 3 dalis — Nepriimtinumas iš dalies — Klausimas tapatus klausimui, dėl kurio Teismas jau yra priėmęs nutartį)

23.7.2005   
            
            
               LT
            
            
               Europos Sąjungos oficialusis leidinys
            
            
               C 182/20
            
         
      TEISINGUMO TEISMO NUTARTIS
   
   (ketvirtoji kolegija)
   2005 m. balandžio 26 d.
   Byloje C-149/04 (dėl Corte suprema di cassazione prašymo priimti prejudicinį sprendimą): Ugo Fava prieš Comune di Carrara
       (1)
   
   (Mokestis, kuriuo apmokestinamas marmuras, išgautas savivaldybės teritorijoje, dėl jo išvežimo iš šios teritorijos - Darbo reglamento 92 straipsnio 1 dalis ir 104 straipsnio 3 dalis - Nepriimtinumas iš dalies - Klausimas tapatus klausimui, dėl kurio Teismas jau yra priėmęs nutartį)
   (2005/C 182/37)
   Proceso kalba: italų
   Byloje C-149/04 dėl Corte suprema di cassazione (Italija) 2003 m. spalio 27 d. sprendimu, kurį Teisingumo Teismas gavo 2004 m. kovo 23 d., pagal EB sutarties 234 straipsnį pateikto prašymo priimti prejudicinį sprendimą byloje Ugo Fava (IMEG Srl likvidatorius bankroto procedūros metu) prieš Comune di Carrara, Teisingumo Teismas (ketvirtoji kolegija), kurį sudaro kolegijos pirmininkas K. Lenaerts (pranešėjas), teisėjai N. Colneric ir J. N. Rodrigues; generalinis advokatas M. Poiares Maduro, sekretorius R. Grass, 2005 m. balandžio 26 d. priėmė nutartį, kurios rezoliucinėje dalyje nurodyta:
   
               1.
            
            
               Prašymas priimti prejudicinį sprendimą yra nepriimtinas ta dalimi, kuria jis susijęs su EB 81, EB 85 ir EB 86 straipsnių išaiškinimu.
            
         
               2.
            
            
               Prekės svoriui proporcingas mokestis, taikomas tik valstybės narės vienos savivaldybės teritorijoje, kuriuo apmokestinama viena prekių grupė dėl jų išvežimo už šios teritorijos ribų, yra eksporto muitui lygiaverčio poveikio mokestis EB sutarties 23 straipsnio prasme, nepaisant to, kad šiuo mokesčiu taip pat yra apmokestinamos prekės, kurių galutinė paskirtis yra atitinkamos valstybės narės viduje.
            
         
               3.
            
            
               Remtis EB sutarties 23 straipsniu prašymuose grąžinti mokestį marmurui, sumokėtą iki 1992 m. liepos 16 d., gali tik ieškovai, kurie iki šios dienos pareiškė ieškinį teisme arba pateikė jam lygiavertį skundą.
            
         
      (1)  OL C 106, 2004 4 30.